
# Гөлнур Корбанова: «Сездә ни хәл? Бездә карлар ява...»

(ШИГЫРЬ)

Сездә ни хәл? Бездә карлар ява...

Мамык карын коя гына болыт.

Үзән өсләренә аклык иңә,

тәү карларның кыюлыгы булып.

Сездә ни хәл? Бездән көзләр китә...

Кышлар тора өскә ишелергә.

Җанда җылы булса, кыш салкынын

җиңел бит ул, җиңел кичерергә.

Куна карлар, куна учак төсле

янып торган миләш өсләренә.

Кышны каршыларга чыккан җирдән

карап калдым киткән көзләремә.

Сездә ни хәл?..


Следите за самым важным и интересным в Telegram-каналеТатмедиа

## Нет комментариев
Гөлнур Корбанова: «Сездә ни хәл? Бездә карлар ява...»